Peder Kåsmoli

Peder Kåsmoli (født 1884, død 2. april 1929Faksimile av dødsannonse, Side 213, Flammende budbringer : Nordlys gjennom 100 år, Bladet Nordlys AS ISBN 82-91668-19-1 i Tromsø) var en norsk arbeiderleder, pressemann, redaktør og politiker (NKP).

Han var i ung alder gruvearbeider, og jobbet blant annet i gruvene i Sulitjelma og gruvene i Kirkenes. I 1914 var han blant lederne for arbeiderne ved en konflikt på Aura-anlegget.

I 17-årsalderen begynte han å skrive i arbeiderpressen. I 1915 ble han redaktør for Vest-Finnmarken Socialdemokrat i Hammerfest. I mai 1917 tiltrådte han stillingen som redaktør i arbeideravisen Nordlys i Tromsø.Side 143, Flammende budbringer : Nordlys gjennom 100 år, Bladet Nordlys AS ISBN 82-91668-19-1 

Ved den store splittelsen i Arbeiderpartiet i november 1923 fulgte Kåsmoli, og i første omgang også avisen, det nystiftede Norges Kommunistiske Parti. Splittelsen førte imidlertid til en dramatisk avisstrid i Tromsø. AP klarte raskt å ta over Nordlys. Det førte til at NKP lanserte sin egen avis, Troms Fylkes Kommunistblad, med Kåsmoli som redaktør. Denne avisen var knapt lansert, før NKP og Kåsmoli klarte å gjenerobre Nordlys. I januar 1924 tok imidlertid AP over avisen nok en gang, og denne gangen for godt. Troms Fylkes Kommunistblad ble dratt i gang på nytt, men NKP-avisen kom bare ut en kort periode før den ga opp.Side 88. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, Pax, Oslo ISBN 82-530-0957-7

Rett etter partisplittelsen var Kåsmoli også engasjert i avisstriden i Kirkenes, der AP hadde sikret seg den lokale avisen Folkets Frihet. Da kommunistene lykkes å gjenerobre avisen for ett enkelt nummer i 1923 var der med Kåsmoli som redaktør.Side 270. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1   

Kåsmoli var aktiv i politikken i Tromsø, og satt i ni år som medlem av bystyret.«Kåsmoli, Peder», Bind IV, Arbeidernes leksikon, Arbeidermagasinets forlag, Oslo (1934)

 Referanser 

Kategori:NKP-politikere i Troms
Kategori:Ap-politikere i Troms
Kategori:Lokalpolitikere i Tromsø
Kategori:Norske fagforeningspersoner
Kategori:Norske redaktører
Kategori:Personer fra Bodø kommune
Kategori:Fødsler i 1884
Kategori:Dødsfall i 1929
Kategori:Journalister i Nordlys
Kategori:Norske gruvearbeidere